text: রামসাগর এক্সপ্রেস বাংলাদেশ রেলওয়ের  অধীনে পরিচালিত একটি মেইল ট্রেন। রামসাগর এক্সপ্রেস ট্রেনটি বর্তমানে বন্ধ হয়ে গেছে।
  
  ইতিহাস
  ২০১০ সালের ডিসেম্বর মাসে বোনারপাড়া থেকে গাইবান্ধার উপর দিয়ে দিনাজপুর পর্যন্ত রেল রুটে চলাচল শুরু করে রামসাগর এক্সপ্রেস ট্রেনটি। বোনারপাড়া রেলওয়ে জংশন ও গাইবান্ধার রেল যাত্রীদের সুবিধার্থে রেলওয়ে কর্তৃপক্ষ রংপুর, দিনাজপুর যাওয়ার জন্য ট্রেনটি চালু করা হয়েছিল। সহজ ও আরামদায়ক ভ্রমনের জন্য এ ট্রেনটিতে যাত্রীদের যথেষ্ট ভীড় ছিল। এলাকাবাসীর চিকিৎসা, দিনাজপুর শিক্ষাবোর্ডের কাজ ও রংপুর বিভাগীয় শহরের কাজসহ নানা কাজে যাওয়ার সহজ ও সুবিধাজনক মাধ্যম ছিল রামসাগর এক্সপ্রেস ট্রেনটি। ২০১৩ সালে রেলওয়ে কর্তৃপক্ষ হঠাৎ করে ইঞ্জিন, বগী ও লোকবলের সংকট দেখিয়ে ট্রেনটির চলাচল বন্ধ করে দেয়।
  
  চলাচল এলাকা ও সময়সূচি
  বন্ধ হয়ে যাওয়া মেইল  রামসাগর এক্সপ্রেস ট্রেনটি প্রতিদিন সকাল ৬ টায় বোনারপাড়া রেলওয়ে জংশন স্টেশন থেকে দিনাজপুরের উদ্দেশ্যে ছেড়ে যেতো এবং গাইবান্ধা সদরের বাদিয়াখালি ত্রিমোহনী হয়ে কুপতলা, কামারপাড়া, নলডাঙ্গা, বামনডাঙ্গা, হাসানগঞ্জ স্টেশনের উপর দিয়ে কাউনিয়া ও রংপুর হয়ে দিনাজপুর যেতো।
  
  সম্পর্কিত নিবন্ধ
  বাংলাদেশের মেইল ও কমিউটার ট্রেনের তালিকা
  
  তথ্যসূত্র
  
  বিষয়শ্রেণী:বাংলাদেশের এক্সপ্রেস, মেইল, কমিউটার, লোকাল ও শাটল ট্রেন
  বিষয়শ্রেণী:বাংলাদেশের নামযুক্ত যাত্রীবাহী ট্রেন
title: রাম সাগর এক্সপ্রেস